# Správa

# o výchovno-vzdelávacej činnosti

# Súkromnej základnej školy waldorfskej

# OA Polárna 1, 040 12 Košice

# za školský rok 2018/2019

Podľa Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení a Metodického usmernenia MŠ SR č. 10/2006-R k vyhláške MŠ SR č. 9/2006 Z. z. vypracovali:

Mgr. Renáta Blaschke, poverená pedagogickou obl. a PaedDr. Katarína Havrilová, riaditeľ školy.

**Predkladá:** PaedDr. Katarína Havrilová, riaditeľ školy

**Prerokované v kolégiu školy:** dňa **22.08.2019**

# Vyjadrenie Rady školy:

# Rada školy odporúča zriaďovateľovi s c h v á l i ť Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2018/2019.

# 

# ........................................................

# Ing. Ľudmila Jakabová

# predseda Rady školy

**Stanovisko zriaďovateľa:**

Výchova k slobode o.z., Vihorlatská 10, 831 04 Bratislava s ch v a ľ u j e – ~~n e s ch v a ľ u j e~~ Správu o výsledkoch a podmienkach výchovno-vzdelávacej činnosti Súkromnej základnej školy waldorfskej, Polárna 1, 040 12 Košice za školský rok 2018/2019.

# 

# .......................................................

# za zriaďovateľa

**Úvod**

Súkromná základná škola waldorfská, Polárna 1, 040 12 Košice vznikla k 1.9. 2015, z elokovaného pracoviska Polárna 1, Súkromnej základnej školy waldorfskej Vihorlatská 10, Bratislava a rozhodnutím Ministerstva školstva, vedy, výskumu a športu Slovenskej republiky číslo 2015-18088/43493:2-100B zo dňa 31.8.2015 bola zaradená do siete škôl a školských zariadení a od 1.9.2015 sa podľa § 22 a § 39, ods. 6 a 7 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 2014-19068/5735:1-100B, zo dňa 1811.2014 na základne Vyhodnotenia experimentálneho overovania „Projektu organizácie, foriem a obsahu výchovy a vzdelávania na škole waldorfského typu“.

Pri škole vedie svoju činnosť aj súkromný školský klub detí, ktorý pracuje podľa schváleného Výchovného programu školského klubu detí. Súkromný školský klub detí, Polárna 1, Košice je súčasťou Súkromnej základnej školy waldorfskej, Polárna 1, Košice s termínom začatia jeho činnosti od 1. februára 2016 na základe Rozhodnutia Ministerstva školstva Slovenskej republiky rozhodnutím č. 2016-1209/1:1-100B o zaradení do siete škôl a školských zariadení Slovenskej republiky.

Súkromná základná škola waldorfská, Polárna 1, 040 12 Košice vo svojej činnosti vychádza z princípov waldorfskej pedagogiky Rudolfa Steinera.

**a) Základné identifikačné údaje o škole**

|  |  |
| --- | --- |
| **1. Názov školy** | Súkromná základná škola waldorfská, Polárna 1, 040 12 Košice |
| **2. Adresa** | Polárna 1, 040 12 Košice |
| **IČO**  **DIČ** | 42 40 91 36  21 20 12 93 08 |
| **3. Telefónne číslo** | +421 55 308 40 71  +421 902 049 069 |
| **4. Webová adresa**  **E-mailová adresa** | www.kosice.iwaldorf.sk  ke@iwaldorf.sk |
| **5. Zriaďovateľ** | Výchova k slobode, o.z. Vihorlatská 10,  831 04 Bratislava |
| **6. Vedúci zamestnanec školy** | PaedDr. Katarína Havrilová - riaditeľ školy |
| **7. Údaje o Rade školy** | Predseda: Ing. Ľudmila Jakabová, členovia: Ing. Ľubica Kreibiková, Jozefína Gáborová, Bc. Lýdia Gurková, Mgr. Jana Múdra |

**Poradný orgán: Rada školy za školský rok 2018/2019:**

Rada školy bola ustanovená 19.11.2015, kedy prebehli voľby do Rady školy. Pracovala podľa vopred stanoveného plánu schváleného na prvom zasadnutí. Počas zasadaní RŠ boli jej členovia oboznámení s týmito témami:

* školský vzdelávací program a jeho doplnenia ,
* školský poriadok s dodatkom,
* plán práce,
* personálne obsadenie školy,
* správa o výchovno-vzdelávacej činnosti, jej výsledkoch a podmienkach,
* prerokovanie rozpočtu školy,
* plánovanie a vyhodnotenie aktivít v školskom roku 2018/2019,
* materiálne a technické zabezpečenie školy,
* aktuálne problémy školy,
* plán zasadnutí Rady školy a program.

**Poradný orgán školy - Pedagogické kolégium školy:**

* pedagogické kolégium sa stretávalo každý týždeň na svojich konferenciách,
* spoločné konferencie s kolégiom waldorfskej škôlky Studnička bývali pred celoslovenskou Michaelskou konferenciou v mesiacoch september, október a kolégia mali spoločnú umeleckú časť konferencie.

Časti konferencie:

1. organizačná časť

2. štúdium

3. zborový spev

4. pedagogická časť

**Organizácia vyučovania**

7.15 – 7.45 – Ranný klub  
 7.45 - 8.00 – Vstup do triedy  
 8.00 – 9.45 – Epocha (hlavné vyučovanie)  
 9.45 – 10.15 – Veľká prestávka  
10.15 – 11.00 – 3. hodina  
11.10 – 11.55 – 4. hodina   
11.55 – 12.30 – Obedná prestávka  
12.30 – 13.15 – 5. hodina

13.25 – 14.10 - 6. hodina   
do 16.00 – ŠKD

**b) Údaje o žiakoch školy za školský rok 2018/2019:**

**Počet žiakov na škole:**

* počet žiakov v 1. ročníku - 25
* počet žiakov v 3. ročníku - 25
* počet žiakov v 5. ročníku - 17
* počet žiakov v 7. ročníku - 15

**Spolu žiakov k 15.9. 2018: 82**

**Počet vymeškaných hodín:**

1. ročník: 1 968 hod., priemer na žiaka 78,72

3. ročník: 2 230 hod., priemer na žiaka 92,90

5. ročník: 983 hod., priemer na žiaka 61,43

7. ročník: 1 047 hod., priemer na žiaka 69,80

spolu za školu: 6 228 hod., priemer na žiaka 75,95

**Riaditeľské voľno:** 29.10.2018, 21.11.2018 (iba žiakom 7. ročníka z dôvodu Testovania 5-2018), 18.-19.3.2019, 20.5.2019

**c) Údaje o počte zapísaných žiakov do 1. ročníka:**

- v tomto školskom roku neprebehol zápis do 1. ročníka, neprebiehali predzápisové stretnutia.

**e) Údaje o výsledkoch hodnotenia a klasifikácie žiakov**

Pedagogický proces v škole je organizovaný v zmysle overeného učebného plánu, schváleného Ministerstvom školstva Slovenskej republiky listom č. 2014-19068/57358:1-100B, zo dňa 18.11.2014 na základe Vyhodnotenia experimentálneho overovania „Projektu organizácie, foriem a obsahu výchovy a vzdelávania na škole waldorfského typu“, ktorého súčasťou je slovné hodnotenie žiakov. Všetci žiaci školy prospeli.

V školskom roku 2018/2019 sa škola zúčastnila **Testovania 5-2018** dňa 21.11.2018 s nasledovnými výsledkami:

v predmete matematika piataci dosiahli 46,9 %

v predmete slovenský jazyk piataci dosiahli 55,6 %

**g) Údaje o počte zamestnancov a plnení kvalifikačného predpokladu pedagogických zamestnancov:**

V školskom roku 2018/2019 mala škola 8 zamestnancov, z toho 7 pedagogických a 1 nepedagogického zamestnanca.

**Mgr. Marcela Kováčová** – triedna učiteľka 1. ročníka, učiteľka anglického jazyka v 1. ročníku

**Mgr. Miroslava Lešinská** – triedna učiteľka 3. ročníka, učiteľka anglického jazyka v 3. ročníku a učiteľka telesnej výchovy v 5. a 7. ročníku

**Ing. Ľudmila Jakabová** – triedna učiteľka 5. ročníka a učiteľka matematiky v 7. ročníku

**Mgr. Renáta Blaschke** – triedna učiteľka 7. ročníka a učiteľka SJ v 5. ročníku

**PaedDr. Katarína Havrilová**- riaditeľka školy, učiteľka ruského jazyka v 1. a 3. ročníku a nemeckého jazyka v 5. a 7. ročníku

**Mgr. Ľubica Štefanovičová** – učiteľka anglického jazyka v 5. a 7. ročníku

**Ing. Ľubica Kreibiková** – vychovávateľka v ŠKD

**Jozefína Gáborová** – administratívna pracovníčka

Všetci pedagógovia sú kvalifikovaní a spĺňajú odbornosť pre prácu učiteľa vo waldorfskej škole. Všetci zamestnanci školy, aj nepedagogickí, majú absolvované 3-ročné vzdelávanie vo waldorfskej pedagogike.

**h) Údaje o ďalšom vzdelávaní všetkých zamestnancov školy:**

**Marcela Kováčová:**

- príprava na fyziku v  7. ročníku

- waldorfský seminár v Semilech (ČR)

- metodické dni s Janou Baníkovou – práca na eurytmii, maľovaní, modelovaní

- tvorivá reč

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

- interné vzdelávanie

- semináre clowningu

- metodicko – didaktické pracovné semináre s kolegami z bratislavskej WŠ

- letné vzdelávanie triednych učiteľov

**Miroslava Lešinská:**

- príprava na fyziku v 7. ročníku

- waldorfský seminár v Semilech (ČR)

- metodické dni s Janou Baníkovou – práca na eurytmii, maľovaní, modelovaní

- tvorivá reč

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

- interné vzdelávanie

- účasť na seminároch IAO - 22. - 24 11 2018 Cluj v Rumunsku

- semináre clowningu

- metodicko – didaktické pracovné semináre s kolegami z bratislavskej WŠ

- letné vzdelávanie triednych učiteľov

**Ľudmila Jakabová:**

- príprava na fyziku v  7. ročníku

- waldorfský seminár v Semilech (ČR)

- metodické dni s Janou Baníkovou – práca na eurytmii, maľovaní, modelovaní

- tvorivá reč

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

**-**  interné vzdelávanie

- metodicko – didaktické pracovné semináre s kolegami z bratislavskej WŠ

- letné vzdelávanie triednych učiteľov

**Renáta Blaschke:**

- príprava na fyziku a chémiu v 7. ročníku

- waldorfský seminár v Semilech (ČR)

- metodické dni s Janou Baníkovou – práca na eurytmii, maľovaní, modelovaní

- tvorivá reč

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

- interné vzdelávanie

- muzikoterapia – semináre s Grunhil von Kries

- metodicko – didaktické pracovné semináre s kolegami z bratislavskej WŠ

- letné vzdelávanie triednych učiteľov

**Katarína Havrilová:**

- semináre k vyučovaniu jazykov vo WŠ

- semináre ku vedenie školy

- semináre výchovných poradcov

- práca na reči

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

- interné vzdelávanie

- metodicko – didaktické pracovné semináre s kolegami z bratislavskej WŠ

**Ľubica Štefanovičová:**

- semináre k vyučovaniu jazykov vo WŠ

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

**-**  interné vzdelávanie

- metodicko – didaktické pracovné semináre s kolegami z bratislavskej WŠ

**Ľubica Kreibiková:**

**-** seminár v Kasseli k vyučovaniu chémie v 8. ročníku 17. - 20.11.2018

- hospitácie na vyučovaní chémie v 7. 8. ročníku v Prahe, Semilech, v Bratislave

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

**-**  interné vzdelávanie

**-** metodicko – didaktické pracovné semináre s kolegami z bratislavskej WŠ

**Jozefína Gáborová**

- tvorivá reč

- hlasová výchova metódou werbeck

- účasť na prednáškach, tvorivých dielňach organizovaných školou

- pravidelná pedagogická študijná práca na štvrtkových konferenciách

**-** interné vzdelávanie

- metodicko – didaktické pracovné semináre s kolegami z bratislavskej WŠ

**i) Údaje o aktivitách a prezentácii školy na verejnosti a v pedagogickej oblasti:**

**Práca s verejnosťou:**

- siedma celoslovenská Michaelská konferencia 27. - 28.10.2018 - organizovaná pre waldorfských kolegov z celého Slovenska s účasťou hostí z Českej republiky a Rakúska,

- prednáška pani Brigitte Goldmann z Rakúska na tému Voľná hra detí, prednáška kolegyne Blanky Lichtnerovej na tému Hranice detí v predškolskom veku v súčinnosti s waldorfskou škôlkou Studnička,

- organizovanie konferencie Asociácie priateľov slobodných waldorfských škôl na Slovensku 1. - 2. 3.2019,

- umelecké semináre s lektorkou umenia pani Janou Baníkovou - eurytmia, maľovanie, modelovanie,

- práca s rečou a s hlasom,

- hospitácie a konzultácie k seminárnym prácam študentov z UPJŠ v Prešove,

- výstavky zošitov, prác a výrobkov žiakov starších ročníkov pre rodičov škôlky a rodičov žiakov z nižších ročníkov,

- výstava k 100. výročiu waldorfskej pedagogiky.

**Pedagogická oblasť:**

**1. ročník: triedna učiteľka Marcela Kováčová**

Prah prvej triedy prekročilo 25 prváčikov. Od prvého dňa sme pracovali na vytváraní triedneho spoločenstva a budovaní pracovných návykov. Spoločenstvo sme vytvárali deň za dňom cez spoločnú prácu v kruhu, učili sme vzájomne sa vypočuť a počkať, kým dostanem slovo. Všetko sa to nieslo v duchu krásnych rozprávkových príbehov, básní a piesní, ktoré boli neoddeliteľnou súčasťou celého vyučovania. V epochách slovenského jazyka sme veľa spoločne recitovali riekanky a básničky, vnímali sme a hľadali slová, slabiky a hlásky. Rozprávkové putovanie s princom a princeznou nám odhalilo písmená veľkej tlačenej abecedy. Na ich správne písanie sme sa pripravili v prvej epoche formového kreslenia, v ktorej si deti osvojili správny úchop kvádrika a prácu s ním. Keď sme zvládli priamu a oblú líniu v rôznych podobách, písanie písmen, slov a nakoniec viet každé dieťa zvládlo.

Okrem slovenského jazyka sme sa zoznamovali aj s ruským a anglickým jazykom cez piesne, básničky a hry. Matematika nám poodhalila tajomný svet čísel prostredníctvom rytmického a pohybového počítania. Spoznali sme všetky štyri matematické operácie a hľadali sme kedy ich použiť. Na pracovnom vyučovaní sme strihali, lepili, šili a plietli. Každý zvládol upliesť hladkými očkami štvorec, z ktorého si ušili zajačika. Na hudobnej výchove sme okrem spievania a tancovania spoznávali flautičku a naučili sme sa hrať jednoduché piesne na prvých troch tónoch – h, a, g. V poslednej epoche prvouky sme prešli v spomienkach celým rokom, všetkými ročnými obdobiami, mesiacmi. Cez týždenný rytmus každý deň dostal svoju vlastnú kvalitu. Neodmysliteľnou súčasťou ročného rytmu boli sviatky a s nimi spojené slávnosti. Úplne prvou malou slávnosťou bolo privítanie prvákov staršími spolužiakmi, ktorí vytvorili krásnu bránu, cez ktorú prváčikovia prešli do školy. Tretiaci im pri tejto príležitosti darovali vlastnoručne uháčkovanú kapsičku. Jeseň nám priniesla Michaelskú slávnosť, kde každý prvák preukázal dostatok odvahy pri prekonávaní neľahkých úloh. Koniec jesene sme rozsvietili svetielkami vo vyrobených lampášikoch na Martinskej slávnosti. Spoločnými silami sme našli zlaté podkovy z Martinovho koňa, s ktorými sme sa navzájom podelili.

Na vianočnú slávnosť sme priniesli spoločné divadelné vystúpenie o narodení Ježiška.

Po Vianociach prišiel čas fašiangov. Spoločne s rodičmi sme pripravili masky, ktoré sme predviedli na karnevale. Poslednou slávnosťou bola Jánska slávnosť, počas ktorej sme si zaspievali, venčeky uplietli, ohník popreskakovali a aj poklad našli.

**3. ročník: triedna učiteľka Miroslava Lešinská**

Koncom leta a začiatkom jesene tretiakov sprevádzali príbehy o Hrudke Babuľke, ktoré triedu naladili na nastávajúce obdobie – jesenné poľné práce. Na jesennej brigáde časť školského dvora ockovia a synovia pomohli očistiť od buriny. Koncom októbra deti políčko poorali, pobránili a osiali ozimnou pšenicou a v priebehu roka sledovali ako rastie, ako prežíva zimu, vzchádza do klasu.

Tradičné remeslá a staré miery, to bola ďalšia celoročná téma tretieho ročníka - zoznamovali sa s nimi prostredníctvom rozprávania, exkurzie, ľudových zvykov súvisiacich s ročným kolobehom, pranostík a praktických činností. Spoznali uhliarstvo, kováčstvo, pastierstvo, pestovanie a spracovanie ľanu, tkanie, výrobu textílií, výrobu potravín- mútenie masla, mlynárstvo, pekárstvo, drotárstvo, zvonárstvo, hodinárstvo, kolárstvo, obuvníctvo. Naučili sa základy drôtikárstva, pletenia košíkov, brašnárstva, staviteľstva. S pomocou rodičov postavili na školskom dvore altánok a každý si postavil svoj vlastný model domčeka. Pokračovali v ručných prácach, ktoré dlhodobo rozvíjame – naučili sa pliesť obrátené očká – uplietli si čiapku s brmbolcom, uháčkovali štvorce, z ktorých sme urobili deku. Koncom septembra sme mali Michaelskú slávnosť spoločne s prvákmi. V novembri spolu s prvákmi a rodičmi bola Martinská slávnosť - sprievod s lampášikmi, ktoré si deti vyrábali. Na Vianočnú slávnosť tretiaci pripravili pásmo ľudových zvykov, tancov a piesní Od Ondreja do Vianoc v nárečí. Príbehy starého zákona boli hlavnou rozprávacou látkou. Postavy z týchto príbehov „ožili“ na karnevale. V máji sa tretiaci zúčastnili 2 – dňového pobytu v škole v prírode na Ranči v Šugove, hlavnou náplňou bola starostlivosť o kone a jazdenie. V decembri sme navštívili Štátne divadlo, baletné predstavenie P.I. Čajkovského Luskáčik. A pod vedením J. Baníkovej modelovali z hliny guľu a jednoduchý domček. Na jar sme vyniesli Morenu a priniesli letečko. Jánsku slávnosť v júni sme mali spolu s prvákmi . Posledný deň školského roka bola malá slávnosť - deti rodičom zaspievali kánony a zahrali na flaute. Prvý júlový týždeň sme sa stretli na školskom dvore na žatve obilia- deti zožali obilie s kosáčikmi a uskladnili do jesene v triede, pripravené je na ďalšie spracovanie v 4. ročníku.

Ľudia, ktorí nás sprevádzali:

Jozef Gelvanics, Robert Mižov, Zuzana Tóthová a jej otec p. Milan, Marek Sabó, rodičia detí.

**5. ročník: triedna učiteľka Ľudmila Jakabová**

Piaty ročník postavil pred deti nové, neľahké úlohy. V prírodopise a dejepise už nešlo len o vytvorenie obrazov predstavivosti a uchovanie ich v pamäti. Teraz bolo potrebné vytvorené obrazy vztiahnuť k sebe navzájom, vnímať otázky, ktoré sa pri tom vynárajú, a pokúsiť sa nachádzať na ne prvé samostatné odpovede. Tu sa ukázali veľké rozdiely medzi deťmi – niektorí žiaci dokázali myšlienky nielen uchopovať, ale aj samostatne formulovať, druhí zas mali problém odstúpiť od vytvorených obrazov, aby bolo možne ich myslením spracovávať, radšej ostávali v nich len tak plávať. Preto myšlienku vývoja, ako hlavnú v týchto predmetoch, ti prví osvojili samostatne a ti druhí len sprostredkovane cez prácu triedy. Zemepismal iné, svoje požiadavky a to na vnútornú pohyblivosť pri vizualizácii priestoru a na pamäť. Uchopenie trojrozmerného priestoru a následná jeho projekcia na plochu–mapu a opačne, to, hlavne mladším deťom v triede, robilo problémy. Praktické cvičenia priamo v teréne boli im veľkou pomocou. Okrem vyučovania v triede sme absolvovali trojdňový pobyt na Ranči Šugov, kde prebehol kurz priestorovej orientácie podľa kompasu a mapy pod vedením Slávky Pastorovej. Trieda sa zúčastnila waldorfskej olympiády v Pardubiciach, kde deti vo vlastnoručne ušitých a ozdobených chitónoch mohli predviesť silu, šikovnosť a krasu pohybu v piatich disciplínach, teda to všetko, čo nacvičili s pani učiteľkou Mirkou počas školského roka na hodinách telesnej výchovy. Na olympijskej slávnosti sme zahrali pridelený nám zaver hry o Odyseovi. Bola to neveľká časť celého príbehu, ale deti už do nácviku dali veľa vlastných nápadov a tvorivého nadšenia. Tento rok žiaci mali jeden projekt o zvierati, spojený so samostatným pozorovaním, ich písomným spracovaním a prezentáciou. Každý žiak viedol čitateľsky zápisník. Úlohy s nim spojene sa počas školského roka stále viac individualizovali. Pokračovali sme v tradícii piatkových triednych koncertov.

**7. ročník: triedna učiteľka Renáta Blaschke**

Siedmakom pribudla chémia ako hlavný predmet a na vyučovanie matematiky dostali novú vyučujúcu. Obsah učiva jednotlivých predmetov sa niesol v zmene pohľadu jednotlivca na svet, tak ako tomu zodpovedá etapa vývoja ľudstva - začiatok 15. storočia. Dejepis bol plný objavov, vynálezov, žiaci spoznávali významné osobnosti vedy, umenia. V zemepise, v nadväznosti na dejepis, prichádzali ku žiakom objavené kontinenty, podmienky a život v nich, história tzv. Starého sveta. Aj prírodopis na zväzoval na oba predchádzajúce predmety a to tým, že siedmaci spoznávali výživu a jej stavebné látky aj z pohľadu pôvodu rastlín. V chémii a fyzike objavovali fenomény optiky, akustiky, termiky, horenia, spaľovania, robili obrovské množstvá pokusov, nachádzali súvislosti medzi javmi.

V umeleckých predmetoch bola hlavnou témou renesancia: maľovali a kreslili tak, ako renesanční umelci, spievali a hrali renesančné skladby, tancovali renesančné tance, šili si kostýmy.

Veľkými ročníkovými projektmi boli:

1. Vianočná slávnosť, na ktorú pripravili dva renesančné tance, urobili vlastný renesančný hudobný sprievod a ušili si renesančné kostýmy

2. lyžiarsky výcvik spolu s bratislavskými siedmakmi

3. vodácky kurz

4. ochutnávka kuchyne Indie, Japonska a Číny

5. návšteva Ďurovčíkovho tanečného predstavenia Strom

6. návšteva vystúpenia Lúčnice

7. výchovné koncerty v štátnej filharmónii

8. Projekt Leonardo Da Vinci

V jazykoch veľmi pokročili, urobili prezentácie projektov k témam, ktoré úzko súviseli s ročníkovými témami.

Podarilo sa mať 2 hodiny eurytmie a jednu z nich za sprievodu klavíra, čo veľmi zmenilo atmosféru na hodinách - vystavali krásne umelecké dielka aj na tónovej aj na hláskovej eurytmii. Dvoch žiakov sme často riešili s výchovnými problémami.

**ŠKD**

Ľubica Kreibiková pracovala ako hlavná vychovávateľka na plný úväzok, do polovičného úväzku si dopĺňala hodiny v ŠKD Ľubica Štefanovičová. Obe vychovávateľky chodili s deťmi na obed do školskej jedálne spolu s triednymi učiteľkami. V jedálni viedli deti k správnemu stolovaniu, používaniu príboru, k slušnému správaniu v stravovacom zariadení.

Práca v klube bola vyhodnotená nasledovne – v peknom počasí bolo veľmi dobré, že žiaci mohli tráviť aktivity na školskom dvore, vychovávateľka tak mala možnosť pozorovať deti, ako sa hrajú, kto sa do hry zapája, kto nie, kto vie hru vymyslieť, zorganizovať, mohla vnímať deti, ktoré sa nevedia hrať, nudia sa, zapárajú do spolužiakov, konzultovať túto činnosť s triednou učiteľkou a dopĺňať jej tak informácie o deťoch a ich vývoji.

Deti si pekne zvykli na spoločný olovrant vonku, bola to krásna sociálna aktivita. Bolo možné pozorovať, ako sa prváci adaptovali na nové pravidlá ako sa budoval vzťah prvákov a tretiakov.

Vo vnútri pri zlom počasí to bolo horšie. Klub by potreboval samostatný priestor, priestor v triede je nedostačujúci. V rannom klube sa mohli deti naraňajkovať pokiaľ to nestihli doma a pani vychovávateľka im čítala rozprávkové príbehy.

Po skúsenostiach z uplynulého školského roka kolégium dospelo k tomu, že do klubu bude môcť chodiť dieťa, ktorého rodič bude súhlasiť s pravidlami fungovania ŠKD. Súhlas vyjadria podpisom pri prihlasovaní dieťaťa do klubu.

**j) Projekty školy:**

**Projekty školy:**

* zapojenie do celosvetových osláv 100.výročia WP – organizácia výstavy k tejto téme,
* celosvetový projekt Pošli pohľadnicu k 100. výročiu založenia 1. WŠ,
* metodicko-didaktická spolupráca s Janou Baníkovou – eurytmia, maľovanie, modelovanie, Ismedom Rešiti – košikárstvo, drotárstvo, práca s drevom, Jozefom Malým – Bothmerova gymnastika,
* spolupráca s waldorfskou škôlkou Studnička Košice,
* separovanie odpadu,
* siedma celoslovenská Michaelská konferencia organizovaná pre waldorfských kolegov z celého

Slovenska v dňoch 27.-28.10.2018,

* budovanie záhrady,
* umiestnenie stojanov na bicykle,
* stavba altánku – projekt 3. ročníka vrámci epochy Vlastivedy,
* účasť žiakov 5. ročníka projektu waldorfská Olympiáda piatakov 17. - 18.5.2019.

**Projekty rodičov školy:**

* nácvik Trojkráľovej divadelnej hry,
* príprava a organizácia Vianočného bazáru rodičmi 1. ročníka 15.12.2018,
* zabezpečenie občerstvenia na Vianočnú slávnosť rodičmi 1. ročníka,
* tvorivé dielne – šitie kostýmov pre prvákov,
* pri nácviku Vianočnej hry pravidelná práca s rečou,
* tvorivé dielne – maľovanie a eurytmia s Janou Baníkovou,
* projekt žiakov 3. ročníka Od zrna k chlebu realizovaný počas celého školského roka,
* predstavovanie remesiel v 3. ročníku,
* stavba altánku žiakmi 3. ročníka v spolupráci s rodičmi,
* pomoc rodičov na triednych výletoch a Olympiáde 5. ročníka,
* orientačné behy s rodičmi v 5. ročníku,
* aktivita rodičov k vytvoreniu tzv. Rady rodičov a podporného orgánu pre prácu učiteľov – rozhovory o jej náplni – vytváranie vízie,
* snaha o zapojenie do medzinárodnej Asociácie waldorfských rodičov,
* brigády na školskom dvore, ošetrenie herných prvkov, výmena starých za nové,
* výdatná výpomoc pri úpravách priestorov školy,
* aktívna účasť rodičov na VZ APSWŠ.

**l) Údaje o priestorových a materiálno-technických podmienkach školy:**

Škola mala k svojej činnosti prenajaté dve samostatné krídla budovy OA**.**

Žiaci chodili na stravu do jedálne OA a škola si prenajala malú telocvičňu OA pre vyučovanie telesnej výchovy v 3. 5. A 7. ročníku.

V prvom samostatnom krídle OA sú umiestnené:

- 2 kmeňové triedy, zborovňa, WC, chodba, v ktorej je vybudovaná šatňa, sklad pre upratovačku

- v kmeňovej triede 1. ročníka prebieha v popoludňajších hodinách – v nepriaznivom počasí činnosť ŠKD

V letných mesiacoch je výučba niektorých remeselných a pohybových aktivít uskutočňovaná vonku.

V druhom krídle boli prenajaté

- 2 kmeňové triedy pre 5. a 7. ročník,

- trieda pre vyučovanie eurytmie,

- učebňa pre prácu s drevom,

- nové WC pre dievčatá a chlapcov pre ročníky 5. -9.

Svojpomocne – vďaka rodičom – bolo zrealizované:

– stierka v 1. ročníku, v 7. ročníku a v eurytmickej miestnosti,

- boli vymenené svietidlá v 1. a 7. ročníku v miestnosti pre prácu s drevom,

- nalepené sieťky okolo dverí do tried, urobené opravy prasklín na stenách,

- upravené skrine ako šatne pre 5.a 7. ročník, doplnený šatňový systém pre 2. a 4. ročník,

- boli vymenené podlahy v 5. a 7. ročníku , v eurytmickej miestnosti,

- Firma Antik zrealizovala pripojenie na internet v 7. ročníku, v triede je inštalovaný premietač,

- dali sme nainštalovať vonkajšie zatemnenie v 7. ročníku pre prácu na fyzike a chémii,

- 7. ročník je upravený na prácu na predmetoch fyzika a chémia – časť podlahy je kachličková, sú vybudované dva pracovne stoly pre pokusy a umývacia časť, boli zakúpené skrine pre fyzikálne a chemické pomôcky,

- eurytmická miestnosť bola vymaľovaná, rodičia do nej ušili závesy, zakúpili sme medené tyče, drevené gule a hodvábne šatky, v triede je klavír, podarilo sa nám pre hodiny eurytmie nájsť kvalitnú korepetítorku,

- dokúpili sme náradie na žonglovanie,

- pre výtvarnú výchovu sme zabezpečili maliarske stojany,

- v budove školy majú sociálne zaradenia veľmi dobrý štandard s vyhovujúcim pomerom na počet žiakov, ich čistotu udržujeme aj vďaka ekologickým prostriedkom Sonet, ktoré škola kupuje v obchodoch siete Biotrend s 20% zľavou.

Košická DM školu sponzoruje pravidelnými dodávkami WC papiera, vreckoviek, čajov, papierových obrúskov, čistiacich prostriedkov.

Učitelia majú k dispozícii priestrannú zborovňu, ktorá je súčasne aj priestorom pre riaditeľku školy. Zborovňa je zároveň aj kanceláriou a je v nej umiestnená pedagogická knižnica. Pre učiteľov je v zborovni dostupný počítač, tlačiareň, kopírovacie zariadenie, skener, ďalšie zariadenia na úpravu (orezávanie a viazanie) písomných materiálov.

Škola má pripojenie na internet, cez optický kábel firmy Antik Košice.

Triedy školy majú drevené okná, dvere, podlahy, lavice a stoličky podľa súčasných noriem, s nadštandardom umeleckej ručnej práce. Tá je viditeľná vo väčšine tried v spôsoboch dekorácie, tvorenia policových systémov, krytov na radiátory, priestorov na odkladanie či zviditeľnenie žiackych prác.

Každý ročník má vlastnú charakteristickú farbu stien a vzhľad triedy sa mení v priebehu roka podľa preberaných učebných tém, ročných období či sviatkov.

Priestory školy sa darí udržiavať čisté, úhľadné, esteticky upravené vďaka práci učiteľov, žiakov a rodičov školy.

**m) Finančné a hmotné zabezpečenie výchovno-vzdelávacej činnosti školy:**

* **Štátny rozpočet (002)** zdroj = 145 238,00 € použitie = 145 238,00 € nevyčerpané = 0

V roku 2018 – na obdobie činnosti – 01-12/2018, nám boli pridelené zo ŠR finančné prostriedky v celkovej výške 145 238,00 **€**,

z toho:

Normatívne zdroje – vo výške 145 238,00 €

Nenormatívne zdroje – vo výške = 0,00 €.

Finančné prostriedky zo ŠR sme použili na **bežné výdavky**, podľa rozpisu zriaďovateľa na osobné náklady a prevádzku školy v nasledovnom členení:

Normatívne – osobné náklady : 91 696,00 €, z toho mzdy 68 109,00 €,

odvody na poistenie 23 587,00 €

Normatívne – prevádzka: 53 542,00 €,

z toho na krytie nákladov - cestovné náhrady 1 391,00 €

- na energie, vodu a komunikácie 6 477,00 €

- materiál 28 503,00 €

- dopravné 0,00 €

- nájomné za prenájom priestorov 17 171,00 €

* **Príspevky od rodičov na výchovu a vzdelávanie (023)**

zdroj = 124 228,00 € použitie = 25 181,00 € nevyčerpané = 99 047,00 €

Zdroj týchto príspevkov predstavuje príspevky od rodičov na úhradu nákladov na výchovu a vzdelávanie v súkromných školách.

Časť finančných prostriedkov sme spotrebovali na dofinancovanie prevádzkových nákladov, na ktoré nám už nepostačovali normatívne dotácie, a to v celkovej sume 25 181,00 €

* materiál 589,00 €
* údržba 5 443, 00 €
* služby 19 149,00 €

Z prijatých zdrojov za rok 2018 v sume 124 228,00 € sa nevyčerpaná suma vo výške 99 047,00 € presúva do roku 2019.

* **Príspevky a dary (024)**

zdroj = 20 966,00 € použitie = 0 € nevyčerpané = 20 966,00 €

V roku 2018 Súkromná základná škola waldorfská Košice prijala peňažné príspevky a dary od fyzických i právnických osôb v súhrnnej výške 20 966,00 €.

K 31.12.2017 zostal zdroj Príspevkov a darov v plnej výške nevyčerpaný a sumu 20 966,00 € presúvame do roku 2019.

**Komunikácia s rodičmi školy:**

* raz mesačne triedne rodičovské stretnutia,
* individuálne konzultácie učiteľov a rodičov,
* prezentácia tried v rámci celoškolských besiedok a slávností,
* individuálne triedne besiedky,
* rodičovské náčuvy na triednom vyučovaní a konzultácia s vyučujúcim,
* výročné a základné dokumenty školy, umiestnené na nástenke školy ako aj na internetovej stránke školy.